26 04 2021, mvg, nea

**Årsberetning for sundhedspolitisk udvalg 2020-2021**

I 2020-2021 har der været 55 medlemmer af det sundhedspolitiske udvalg.

Året har naturligvis været præget af Covid 19 pandemien, hvor fysiske møder ikke har været mulige i længere perioder. Det lykkedes dog at afholde ét fysisk medlemsmøde:

*Almindeligt medlemsmøde lørdag 27 august.* Mødet havde 17 deltagere og temaet varbl.a. Covid 19 pandemien og de sundhedspolitiske erfaringer heraf. Peder Hvelplund orienterede om arbejdet i Folketinget, og efterfølgende diskuterede vi nogle af de sundhedspolitiske udfordringer. Desuden orienterede Peder Hvelplund om det kommende arbejde med en 10-årig psykiatriplan, som var et højt prioriteret sundhedspolitisk område for EL. Endelig var der debat om det sundhedspolitiske udvalgs rolle og arbejde fremover, og en ny koordinationsgruppe blev valgt. (Ref. af mødet kan ses på udvalgets hjemmeside).

Der har været afholdt ét***temamøde*** i udvalget (online møde på Zoom) torsdag *25 februar 2021* med temaet: Psykiske sygdomme og lidelser. Baggrunden var at FT skal i gang med at udforme en 10-årig plan for psykiatrien. Mødet havde 33 deltagere og var arrangeret i samarbejde med Enhedslistens lægenetværk, psykolognetværk og regionsvalgte. Der var fagligt oplæg fra professor Merete Nordentoft: tanker og ideer til fremtidens psykiatri. MN understregede bl.a. at hun mente EL havde gode muligheder for at få indflydelse på indholdet af den nye psykiatriplan. Pernille Skipper - netop tiltrådt som EL’s sundheds- og psykiatripolitiske ordfører – fortalte om psykiatrien som et væsentligt sundhedspolitisk fokuspunkt for EL og mulighederne for at få aftryk på planen. Hele tidsplanen desværre nu udsat grundet Covid 19. Efterfølgende blev der nedsat en baggrundsgruppe for den sundheds- og psykiatripolitiske ordfører og i forståelse med denne. Der er udformet et kommissorium for gruppens virke. (Ref. af mødet kan ses på udvalgets hjemmeside). Mødet er refereret i RØD-GRØN (online).

Et nyt ***temamøde*** er planlagt *torsdag 10 juni* (onlinemøde på Zoom) med temaet: Social ulighed i sundhed. Oplægsholdere: professor Finn Diderichsen og Pernille Skipper. Desuden et opfølgende møde om samme emne – med fokus på et projekt med praktiske erfaringer – efter sommerferien.

 Der har været forskellige former for **samarbejde imellem udvalget og de folkevalgte**.

Udvalgets koordinationsgruppe har haft fortløbende kontakt med sundheds-og psykiatriordfører Peder Hvelplund og senere Pernille Skipper og EL’s velfærdspolitiske rådgiver, først Emma Fleming senere Liv Hansson. Der har også været kontakt til regionsvalgte og medlemmer omkring faglige bidrag og spørgsmål. Ved den regions- og kommunalpolitiske konference 23. januar 2021 afholdtes blandt flere andre workshops en sundhedspolitisk workshop om ‘Det nære sundhedsvæsen’. Workshoppen havde 22 deltagere og blev ledet af regionsrådsmedlem Lars Mogensen, Region Syddanmark. Talelysten var stor og mange erfaringer blev delt. Oplæg til workshoppen blev forestået af medlemmer af sundhedspolitisk udvalg Peter Orebo Hansen og Niels-Erik Aaes.

Sundhedspolitisk udvalg har via kontaktpersonen fået og besvaret enkelte henvendelser om faglig bistand/kommentarer fra medlemmer af EL, regionsvalgte og unge under uddannelse.

Udvalget har siden 2019 haft en **hjemmeside** (*sundhedspolitisk-udvalg.enhedslisten.dk*). Hjemmesiden giver direkte adgang til Enhedslistens sundhedspolitiske delprogram og handlingsplan, partiets sundhedspolitiske udspil samt sundhedspolitiske oplæg fra andre partier. Desuden er der oplysninger om møder, mødereferater, henvisning til faglitteratur om sundhed og det er vores ønske, den med tiden også kan blive et debatforum. Koo gruppen har bidraget med debatindlæg på hjemmesiden om bl.a. coronakrisen.

**Kontaktpersoner** for udvalget har i perioden været Margit Velsing Groth og Niels-Erik Aaes: mvgroth@gmail.com, enaaes@mail.dk Niels-Erik er webmaster på hjemmesiden.

*Koordinationsgruppen har i perioden bestået af Pia Weise Pedersen, Else Kayser, Mogens Elmer (indtil feb.2021), Claus Jensen, Peter Orebo Hansen, Niels-Erik Aaes og Margit Velsing Groth.*